กรมส่งเสริมการค้าระหว่างประเทศ เผยสถานการณ์ส่งออกไทยไปยัง CLMVT ยังมีสัญญาณที่ดีต่อเนื่อง
กรมส่งเสริมการค้าระหว่างประเทศ เผยสถานการณ์ส่งออกไทยไปยัง CLMVT ยังมีสัญญาณที่ดีต่อเนื่อง พร้อมสร้างเครือข่ายนำดิจิทัลเป็นเครื่องมือสำคัญในการพัฒนาการค้าและการลงทุนนายปริญญ์ พานิชภักดิ์ กรรมการบริหารสถาบันพัฒนาผู้ประกอบการการค้ายุคใหม่ กรมส่งเสริมการค้าระหว่างประเทศ กระทรวงพาณิชย์ เปิดเผยภายหลังเปิดงาน CLMVT Exeutive Program on New Economy ว่า แม้ว่าเศรษฐกิจไทยปีนี้ชะลอตัวจากปัจจัยต่างๆรุมเร้า กระทบภาคส่งออกไทยติดลบ ร้อยละ 0.64 ซึ่งหดตัวครั้งแรกในรอบ 4 ปี แต่สถานการณ์ส่งออกไปในพื้นที่ CLMVT กลับมีสัญญาณบวกต่อเนื่อง โดยในช่วง 2 ไตรมาสแรกของปีนี้ มีมูลค่าการส่งออกอยู่ที่ 4.33 แสนล้านบาท เมื่อเทียบกับช่วงเดียวกันของปีก่อน อยู่ที่ 4.36แสนล้านบาท โดยเฉพาะประเทศเวียดนาม ที่ปีนี้มีมูลค่าส่งออกถึง 1.93 แสนล้านบาท ขณะที่ปี 2561 อยู่ที่ 1.85 แสนล้านบาท ส่วนกัมพูชา ส่งออกปีนี้อยู่ที่ 8.6 หมื่นล้านบาท โดยกลุ่มสินค้าที่ยังเป็นที่ต้องการมากที่สุด คือ น้ำมันเชื้อเพลิง เครื่องจักรและอุปกรณ์ เครื่องดื่ม และสินค้าเกษตร ซึ่งนับว่าสินค้าไทยยังเป็นที่ต้องการของตลาดอาเซียน โดยกรมฯได้แนะให้กระทรวงพาณิชย์เข้ามาช่วยสนับสนุนการค้าและการลงทุน ซึ่งในระยะสั้นจะเน้นทำการค้าระหว่างชายแดนในกลุ่มลุ่มแม่น้ำโขง ผ่านรูปแบบค้าขายกันเองเพื่อสร้างการเติบโต และเร่งผลักดันกลุ่มสินค้าเกษตรไทย กระจายไปสู่ตลาดเกิดใหม่ ส่วนในระยะยาว จะเร่งพัฒนาสินค้าเกษตรให้มีความโดดเด่นโดยใช้เอกลักษณ์ความไทยที่มีอยู่ผสมผสานกับนวัตกรรมสมัยใหม่ เพื่อให้เป็นสินค้าระดับพรีเมียม ซึ่งจะเป็นอีกช่องทางสำคัญที่ช่วยผลักดันภาคส่งออกไทยให้ฟื้นตัวได้ ส่วนสถานการณ์ความไม่สงบภายในประเทศและทางการเมืองที่เกิดขึ้น มองว่าไม่ได้ส่งผลกระทบต่อความเชื่อมั่นของนักลงทุนและภาคธุรกิจการค้า เพราะไทยยังมีศักยภาพการเติบโตในภูมิภาคอาเซียนต่อเนื่อง คาดว่า ตลอดปีนี้ยังโตได้ดี//////////เสียง//////////อย่างไรก็ตามยังคงต้องจับตามองปัจจัยเสี่ยงที่อาจเข้ามากระทบส่งออกไทยเพิ่ม จากสถานการณ์สงครามการค้าระหว่างสหรัฐ-จีน ที่จะทวีความรุนแรงมากขึ้น หลังสหรัฐเตรียมเรียกเก็บภาษีนำเข้าจากจีนล็อตสุดท้ายกว่า 3 แสนล้านดอลลาร์สหรัฐ ที่จะมีผลในวันที่ 1 กันยายนนี้ และอาจกระทบต่อส่งออกไทยให้ติดลบเพิ่ม ที่คาดว่าอาจติดลบร้อยละ 1.5 และเรื่องค่าเงินบาทที่มีแนวโน้มแข็งค่าต่อเนื่อง ซึ่งไทยจำเป็นต้องเร่งปรับตัวหากลุ่มตลาดเกิดใหม่เพื่อกระจายสินค้าสร้างมูลค่า